**ชื่อโครงการ** โครงการส่งเสริมสมรรถนะครูปฐมวัยด้านการจัดประสบการณ์เพื่อพัฒนาทักษะรอบด้าน และส่งเสริมสมรรถนะปฐมวัย

**หน่วยงานที่รับผิดชอบ** .................................................................

**ปีงบประมาณ**  พ.ศ. ๒๕๖๖

1. **หลักการและเหตุผล**

กระทรวงศึกษาธิการมุ่งมั่นดำเนินการภารกิจหลักตามแผนแม่บทภายใต้ยุทธศาสตร์ชาติ ๒๐ ปี   
(พ.ศ.๒๕๖๑ – ๒๕๘๐) ในฐานะหน่วยงานเจ้าภาพขับเคลื่อนทุกแผนย่อยในประเด็น ๑๒ การพัฒนาการเรียนรู้ และแผนย่อยที่ ๓ ในประเด็น ๑๑ การพัฒนาศักยภาพคนตลอดช่วงชีวิต รวมทั้งแผนการปฏิรูปประเทศ  
ด้านการศึกษา (ฉบับปรับปรุง) และนโยบายรัฐบาลทั้งในส่วนนโยบายหลักด้านการปฏิรูปกระบวนการเรียนรู้ และการพัฒนาศักยภาพของคนไทยทุกช่วงวัย และนโยบายเร่งด่วน เรื่องการจัดการศึกษาปฐมวัย  
และการเตรียมคนไทยสู่ศตวรรษที่ ๒๑ นอกจากนี้ยังสนับสนุนการขับเคลื่อนแผนแม่บทภายใต้ยุทธศาสตร์ชาติประเด็นอื่น ๆ แผนพัฒนาเศรษฐกิจและสังคมแห่งชาติ ฉบับที่ ๑๓ (พ.ศ. ๒๕๖๖ - ๒๕๗๐) แผนการศึกษาแห่งชาติ พ.ศ.๒๕๖๐ - ๒๕๗๙ รวมทั้งนโยบายและแผนต่าง ๆ ที่เกี่ยวข้อง โดยคาดหวังว่าผู้เรียนทุกช่วงวัยจะได้รับการพัฒนาในทุกมิติ เป็นคนดี คนเก่ง มีคุณภาพ และมีความพร้อมร่วมขับเคลื่อนการพัฒนาประเทศสู่  
ความมั่นคง มั่งคั่ง และยั่งยืน

การจัดการศึกษาปฐมวัยเป็นการจัดการศึกษาขั้นพื้นฐานระดับแรก เพื่อวางรากฐานชีวิตของเด็กไทยให้เจริญเติบโตอย่างสมบูรณ์ มีพัฒนาการสมวัยอย่างสมดุลทั้งด้านร่างกายด้านอารมณ์ - จิตใจ ด้านสังคม และด้านสติปัญญา ซึ่งเป็นการพัฒนาเด็กบนพื้นฐานการอบรมเลี้ยงดู และส่งเสริมกระบวนการเรียนรู้ที่สนองต่อธรรมชาติและพัฒนาการของเด็ก โดยใช้กิจกรรมกระตุ้นส่งเสริมพัฒนาการสมองอย่างเต็มที่ ทั้งกิจกรรมในหลักสูตร และกิจกรรมเสริมหลักสูตร การส่งเสริมการเรียนรู้สำหรับเด็กปฐมวัยให้มีการพัฒนาทักษะแบบรอบด้าน ทั้งทางด้าน ร่างกาย อารมณ์ - จิตใจ สังคม และสติปัญญา อย่างเหมาะสมกับวัยนั้น จำเป็นต้องพัฒนาหลักสูตรการสอนที่อิงผลงานวิจัยทางวิชาการและปรับปรุงพัฒนาเด็กปฐมวัยให้มีคุณภาพมาตรฐานเน้นการพัฒนาทักษะสำคัญต่าง ๆ อาทิ ทักษะทางสมอง ทักษะด้านความคิด ความจำ ทักษะการควบคุมอารมณ์ ทักษะการวางแผนและการจัดระบบ ทักษะการรู้จักประเมินตนเอง ในการพัฒนาสมองของเด็ก  
ให้มีศักยภาพอย่างเต็มที่นั้น สามารถทำได้ตั้งแต่แรกเกิดจนถึง ๕ ปี ซึ่งเป็นช่วงเวลาทองของการพัฒนาสมอง เด็กจะมีพัฒนาการอย่างรวดเร็ว และมีประสิทธิภาพสูงสุด จากนั้นจะค่อยๆ ลดลงเมื่ออายุมากขึ้น คุณครูหรือผู้ปกครองจึงจำเป็นต้องใช้สื่อหรือนวัตกรรมต่าง ๆ ที่เป็นเครื่องมือในการพัฒนาสมอง ซึ่งเป็นตัวช่วยสำคัญ  
ในการกระตุ้นเซลล์สมองต่าง ๆ ให้เกิดการเชื่อมโยงกันเป็นเครือข่ายระบบประสาทที่มีประสิทธิภาพ ประกอบการจัดกิจกรรมให้เด็กได้เรียนรู้ด้วยการเล่น ผ่าน ๖ กิจกรรมหลักของการเรียนรู้ในแต่ละวัน ที่สามารถพัฒนาศักยภาพของสมองทั้ง ๓ ด้าน ได้แก่ ด้านการรับรู้ผ่านประสาทสัมผัสทั้ง ๕ (Sensorimotor Function), ด้านสติปัญญาการเรียนรู้ (Cognitive Function), ด้านสังคม อารมณ์ และจิตใจ (Socio-Emotional Functions) หากเด็กเล็กได้รับการพัฒนาสมองอย่างถูกวิธีและสม่ำเสมอจะส่งผลให้เติบโตไปเป็นผู้ใหญ่ที่มีคุณภาพของสังคมได้ในภายภาคหน้า

...............................................................................ได้ตระหนักถึงความสำคัญของการส่งเสริมสมรรถนะครูเพื่อพัฒนาศักยภาพการเรียนรู้สำหรับเด็กปฐมวัย และส่งเสริมสมรรถนะสำหรับเด็กปฐมวัย ด้วยการใช้สื่อพัฒนาทักษะรอบด้าน ไม่ว่าจะเป็นทางด้านร่างกาย อารมณ์ – จิตใจ สังคม และ สติปัญญา มีความพร้อมที่จะเรียนรู้สิ่งต่าง ๆ โดยใช้สื่อนวัตกรรมและสื่อเพื่อเป็นเครื่องมือพัฒนาสมองสำหรับเด็กปฐมวัย เพื่อให้เด็กได้ฝึกการใช้สมองอย่างเป็นองค์รวม และการฝึกทักษะการคิดที่ได้ผลดีตามหลักการหรือทฤษฎีเกี่ยวกับการพัฒนาสมองของเด็กเล็กต่าง ๆ ที่สำคัญเด็กต้องได้เรียนรู้ผ่านการลงมือทำ ในบรรยากาศที่เหมาะสมกับการเรียนรู้ และสนุกสนานเพลิดเพลิน ประสบการณ์ระหว่างการเล่นที่เด็กได้คิดแก้ปัญหา ตัดสินใจ จะช่วยพัฒนาทักษะการคิด การเลือกสื่อเพื่อการเรียนรู้ผ่านการเล่นสำหรับเด็กปฐมวัยจึงจำเป็นต้องมีความหลากหลายและเป็นกระบวนการ เพื่อประเมินสิ่งที่เด็กได้รับเพื่อพัฒนาทักษะให้ตรงประเด็นต่อไป เช่น การทำกิจกรรมบนใบงานหรือแบบฝึกหลังการเล่น โดยใบงานหรือกิจกรรมในแบบฝึกนั้นต้องเน้นทักษะการคิด มีความสนุกสนานและมีภาพและสีที่ออกแบบอย่างเหมาะสมกับวัยเพื่อให้การเรียนรู้เป็นไปอย่างมีประสิทธิภาพ เมื่อเด็กปฐมวัยมีทักษะการคิดที่ดีย่อมเป็นปัจจัยสำคัญที่ช่วยสร้างทรัพยากรมนุษย์ที่มีคุณค่าของประเทศชาติ

1. **วัตถุประสงค์ของโครงการ**

๒.๑ เพื่อให้ผู้เรียนระดับปฐมวัยได้รับการส่งเสริมพัฒนาการรอบด้านสมวัย และเสริมสร้างสมรรถนะสำหรับผู้เรียนระดับปฐมวัยอย่างเหมาะสม

๒.๒ เพื่อให้ครูผู้สอนได้รับสื่อ และแนวทางการจัดประสบการณ์ ประเมินพัฒนาการ และส่งเสริมพัฒนาการผู้เรียนระดับปฐมวัยได้อย่างเหมาะสม

๒.๓ เพื่อให้ครูผู้สอนสามารถประเมินพัฒนาการเพื่อป้องกันความเสี่ยง และเตรียมความพร้อมการเรียนรู้ในระดับการศึกษาขั้นพื้นฐานต่อไป

**๓. เป้าหมายของโครงการ**

๓.๑ ด้านปริมาณ

๓.๑.๑ จัดหาสื่อการเรียนรู้ จำนวนโรงเรียน …….. โรง ของ......................................

๓.๒ ด้านคุณภาพ

๓.๒.๑ ผู้เรียนระดับปฐมวัยได้รับการพัฒนาศักยภาพของตนเองอย่างเต็มที่

๓.๒.๒ ครูผู้สอนมีสื่อประกอบการจัดการเรียนการสอน

**๔. ลักษณะโครงการ**

๔.๑ เป็นโครงการที่เน้นประสิทธิภาพในการพัฒนาผู้เรียนระดับปฐมวัยเป็นสำคัญ

๔.๒ เป็นโครงการที่สอดคล้องกับนโยบายการจัดการศึกษา

**๕. แนวทางการดำเนินงาน**

๕.๑ เสนอขออนุมัติโครงการ

๕.๒ ขอจัดสรรงบประมาณในการจัดซื้อสื่อการเรียนการสอน

๕.๓ พิจารณาคัดเลือกสื่อการเรียนการสอนตามรายการที่คณะกรรมการพิจารณาให้ความเห็นชอบแล้ว

๕.๔ ดำเนินการซื้อสื่อตามโครงการและจัดสรรให้โรงเรียนในสังกัด

๕.๕ประเมินผลและสรุปรายงานผลโครงการ

**๖. ผู้รับผิดชอบโครงการ**

.................................................................

**๗. ค่าใช้จ่ายของโครงการ**

เบิกจ่ายจากงบประมาณรายจ่ายของ............................................ ประจำปีงบประมาณ ........... จำนวน............................ บาท (................................................บาทถ้วน) สำหรับเป็นค่าใช้จ่ายในการจัดหาสื่อเพื่อใช้ในการจัดการเรียนการสอนให้กับโรงเรียนในเขต............................... จำนวน .......โรง

**๘. ระยะเวลาดำเนินการ**

ปี ๒๕๖๖

**๙. ผลที่คาดว่าจะได้รับ**

๙.๑ ผู้เรียนระดับปฐมวัยมีพัฒนาการรอบด้านสมวัย และมีสมรรถนะปฐมวัยอย่างเหมาะสม

๙.๒ ครูผู้สอนมีสื่อ และแนวทางการจัดประสบการณ์ ประเมินพัฒนาการ และส่งเสริมพัฒนาการผู้เรียนระดับปฐมวัยได้อย่างเหมาะสม

๙.๓ ครูผู้สอนสามารถประเมินพัฒนาการเพื่อป้องกันความเสี่ยง และเตรียมความพร้อมการเรียนรู้ในระดับการศึกษาขั้นพื้นฐานต่อไป

**๑๐. การติดตามและประเมินผล**

๑๐.๑ จากการประเมินพัฒนาการของผู้เรียน

๑๐.๒ จากแบบประเมินผลโครงการ

(ลงชื่อ) ..................................................................  
ผู้เสนอโครงการ  
(............................................................................)  
ตำแหน่ง ..............................................................

(ลงชื่อ) ..................................................................  
ผู้อนุมัติโครงการ  
(............................................................................)  
ตำแหน่ง ..............................................................